ฝ่ายพัฒนาชุมชนและสวัสดิการสังคม ได้จัดเจ้าหน้าที่ลงพื้นที่ตรวจสอบกรณีดังกล่าว ร่วมกับคณะกรรมการลานกีฬา ทราบว่า กรณีมีการเปลี่ยนแปลงลานกีฬา เป็นลานจอดรถ ซึ่งกรรมสิทธิ์ที่ดินของลานกีฬาเป็นของมัสยิดกามมาลุ้ลอีมาน ณ ปัจจุบันหมดสัญญานานแล้ว และคณะกรรมการมัสยิดมิได้ต่อสัญญายินยอมใช้สอยทรัพย์สินให้กับกรุงเทพมหานคร จึงนำพื้นที่ที่เป็นลานกีฬาเดิม มาปรับเป็นลานจอดรถ ให้กับประชาชนในชุมชนเช่าจอด รายได้จากการเช่าจอดรถ นำมาใช้ในกิจกรรมสาธารณกุศลของมัสยิด ทางคณะกรรมการลานกีฬา ได้ประสานงานกับภาคเอกชนบริเวณใกล้เคียงชุมชน ขอความอนุเคราะห์พื้นที่บางส่วนที่มิได้ใช้ประโยชน์ในการจัดทำเป็นลานกีฬาให้เด็กและเยาวชนในชุมชนได้ใช้เล่นกีฬาและออกกำลังกาย ซึ่งได้รับอนุมัติเรียบร้อยแล้ว แต่อยู่ระหว่างการหางบประมาณในการปรับปรุงพื้นที่เป็นลานกีฬาต่อไป หากผู้แจ้งมีความประสงค์จะสนับสนุนงบประมาณในการปรับปรุงลานกีฬาเพื่อให้เกิดประโยชน์แก่เด็กและเยาวชน ทางคณะกรรมการลานกีฬามีความยินดีเป็นอย่างยิ่ง หากได้รับการสนับสนุนงบประมาณในการปรับปรุงลานกีฬา
อยากให้ท่านผู้ว่าฯ มาช่วยดูเรื่องลานกีฬาของชุมชนหน่อยครับ ชุมชนเราขาดลานกีฬามาสักพักแล้วครับ เมื่อก่อนเรามีลานกีฬาแต่ปัจจุบันก็กลายเป็นลานจอดรถครับ เด็กๆเยาวชนจะติดยาแทนติดกีฬาแล้วครับ ขอบคุณครับ
ขอบคุณมากครับ ทำงานเร็ว ลงพื้นที่เร็ว แต่อยากทราบว่าจะมีใครรู้มั้ยครับว่าใครเป็นคนแจ้งเรื่องนี้ เพราะส่วนตัวกลัวว่าจะถูกผู้หลักผู้ใหญ่ในชุมชมตำหนิ ด่าทอ และด้อยค่า